### NN 21/2023 (22.2.2023.), Pravilnik o izmjenama i dopunama Pravilnika o uvjetima za članstvo u upravi i nadzornom odboru leasing društva

Hrvatska agencija za nadzor financijskih usluga

364

Na temelju odredbi članka 35. stavaka 6. i 8. i članka 40. stavka 4. Zakona o leasingu (»Narodne novine«, br. 141/2013), Hrvatska agencija za nadzor financijskih usluga na sjednici Upravnog vijeća održanoj 16. veljače 2023. donosi

PRAVILNIK

O IZMJENAMA I DOPUNAMA PRAVILNIKA O UVJETIMA ZA ČLANSTVO U UPRAVI I NADZORNOM ODBORU LEASING DRUŠTVA

Članak 1.

U Pravilniku o uvjetima za članstvo u upravi i nadzornom odboru leasing društva (»Narodne novine«, 23/14 i 72/17), u članku 4. stavku 1. iza riječi »ima« dodaju se riječi: » osoba koja je stekla najmanje razinu 7 kvalifikacija prema Hrvatskom kvalifikacijskom okviru, odnosno«.

U točki a) i b) riječ »stekao« zamjenjuje se riječju »stekla«:

Stavak 2. mijenja se i glasi:

»(2) Odredbe iz stavka 1. alineje b) ovoga članka primjenjuju se na osobe koje su studij završile prema propisima koji su bili na snazi prije stupanja na snagu zakona koji uređuje znanstvenu djelatnost i visoko obrazovanje i imaju pravo koristiti odgovarajući akademski ili stručni naziv ili akademski stupanj utvrđen zakonom koji uređuje akademske i stručne nazive i akademske stupnjeve.«

Članak 2.

U članku 6. stavku 1. točki b) ispred brojčane oznake »68/13« veznik »i« zamjenjuje se zarezom, a iza te oznake dodaju se zarez i riječi: »110/15, 40/19, 34/22 i 114/22, dalje: Zakon o trgovačkim društvima«.

U točki c) veznik »i« zamjenjuje se zarezom, a iza oznake 144/12 dodaju se zarez i riječi: »56/15, 61/15, 101/17, 118/18, 126/19, 84/21 i 114/22«.

Članak 3.

U članku 8. stavku 1. točki 11. riječi »administrativnoj pristojbi i« brišu se.

U stavku 3. broj »8.« zamjenjuje se brojem »7.«.

Članak 4.

U članku 9. iza alineje 5. dodaje se nova alineja 6. koja glasi:

»– kada se radi o novom mandatnom razdoblju koje se nastavlja na prethodno mandatno razdoblje u istom leasing društvu ili je prekid između dva mandata kraći od 6 mjeseci potrebno je opisati koje su planirane aktivnosti iz prethodnog programa kandidata ostvareni, a koji nisu uz obrazloženje razloga zbog kojih nisu ostvarene,«

Dosadašnje alineje 6. do 13. postaju alineje 7. do 14.

Članak 5.

Članak 15. mijenja se i glasi:

(1) Stručne kvalifikacije propisane člankom 40. Zakona potrebne za obavljanje i imenovanje članova nadzornog odbora leasing društva ima osoba koja je stekla najmanje razinu 6 obrazovanja prema Hrvatskom kvalifikacijskom okviru, odnosno osoba koja je završila najmanje jedan od sljedećih studija:

a) preddiplomski stručni ili sveučilišni studij, čijim završetkom je stekla najmanje 180 ECTS bodova ili

b) stručni dodiplomski studij, u trajanju od najmanje tri godine čijim je završetkom stekla višu stručnu spremu.

(2) Pored uvjeta iz članka 40. Zakona za članove nadzornog odbora leasing društva i uvjeta za članove nadzornog odbora propisanih Zakonom o trgovačkim društvima i drugih propisa koji se primjenjuju na članove nadzornog odbora trgovačkih društava, na odgovarajući način, primjenjuju se i odredbe članka 5. stavka 2. i 3. i članka 6. ovog Pravilnika.«

Prijelazne i završne odredbe

Članak 6.

(1) Postupci započeti prema odredbama Pravilnika o uvjetima za članstvo u upravi i nadzornom odboru leasing društva (»Narodne novine« broj 23/2014 i 72/2017.), završit će se primjenom odredbi toga Pravilnika.

(2) Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/23-05/01

Urbroj: 326-01-70-72-23-1

Zagreb, 16. veljače 2023.

Predsjednik Upravnog vijeća
dr. sc. Ante Žigman, v. r.